text: Ny trafikaftale: 9 mio. til kollektiv transport
  22 maj 2015 kl. 08.01
  En ny trafikaftale er landet, som giver 9 mio. kroner til den kollektive transport i Sydjylland.
  Regeringen har sammen med forligspartierne EL, SF og DF netop vedtaget at give 9 mio. kroner til busprojekter og udviklingen af den kollektive transport i Sydjylland.
  - Det er afgørende for udviklingen i Sydjylland, at vi har en kollektiv transport, der fungerer og som er et reelt alternativ til bilen. Derfor er det et vigtigt løft at vi nu investerer hele ni millioner kroner i den kollektive trafik i Sydjylland, siger det socialdemokratiske folketingsmedlem i transportudvalget, Anne Sina.
  Pengene fordeles på følgende måde:
  - 4,8 mio. kroner til Sydtrafik til et realtids- og korrespondancesikringssystem - 2,7 mio. kroner til Sydtrafik til at forbedre busbetjeningen af Aabenraa Sygehus- 0,4 mio. kroner til Aabenraa Kommune til en harmonisering og opgradering af busstoppestederne i Aabenraa Kommune- 0,4 mio. kroner til Tønder Kommune til en Nationalpark Vadehavet busrute- 0,7 mio. kroner til Sønderborg Kommune til udviklingen af bæredygtige kollektive transportkoncepter i landdistrikterne
  
  